**San Fernando del Valle de Catamarca** é a capital da provincia arxentina de Catamarca, e do departamento Capital. Trátase dun importante centro turístico e comercial, como así tamén de activa vida cultural, que se desenvolve na súa universidade, institucións e museos.

Encóntrase emprazada nas beiras do río de El Valle e ao pé da Serra de Ambato e da Serra de Ancasti, ten 399 km² e atópase a 550 msnm. Ten 162.601 habitantes, os que, sumados aos 40.255 habitantes dos outros departamentos do Gran San Fernando del Valle de Catamarca (Valle Viejo e Fray Mamerto Esquiú), representan arredor do 53,29 % da poboación da provincia.

San Fernando del Valle foi fundada o 5 de xullo de 1683 por Fernando de Mendoza y Mate de Luna, logo de varias fundacións nas que o pobo fora bautizado con diferentes nomes e trasladado a diferentes lugares do actual territorio da provincia de Catamarca. A localización da cidade constituía un cruzamento obrigado para as comunicacións de Santiago del Estero e San Miguel de Tucumán coa provincia da Rioxa, tratándose ademais dunha zona de terra fértil.

É un centro turístico por excelencia da provincia, sendo a súa arquitectura colonial un dos seus atractivos, e serve como enlace para moitos puntos turísticos. Ademais, trátase dun importante centro relixioso. Un dos principais eventos é a peregrinación á Virxe do Val, na que centos de peregrinos chegan a San Fernando del Valle de Catamarca para visitar a Igrexa da Virxe do Val (1694), coa imaxe venerada da Nosa Señora do Val.

A San Fernando pódese chegar por vía aérea, no Aeroporto Coronel Felipe Varela, situado a 15 km ao sueste da cidade, con voos regulares a Buenos Aires e A Rioxa, ou por vía terrestre en coche ou en ómnibus, na Terminal de Ómnibus de San Fernando del Valle de Catamarca.



Vista nocturna da cidade de Catamarca desde a Cuesta del Portezuelo.

Vista nocturna da cidade de Catamarca desde a Cuesta del Portezuelo.

Notas
-----

1. ↑  Argentinaturistica.com. "Argentina - San Fernando del Valle de Catamarca" (en español). Arquivado dende o orixinal o 28 de febreiro de 2009. Consultado o 21 de agosto de 2009.
2. ↑  Instituto Nacional de Estadística y Censos de la República Argentina. "INDEC - Censo 2001" (en español). Arquivado dende o orixinal o 03 de xuño de 2014. Consultado o 3 de agosto de 2013.
3. ↑  La Ciudad y su fundador, p. 7
4. ↑  La Ciudad y su fundador, p. 10
5. ↑  "Fe y amor incondicional a la Morena Virgen del Valle". *Diario C* (en español). Consultado o 3 de agosto de 2013.

Véxase tamén
------------

### Bibliografía

* Universidad Nacional de Catamarca (2009). Ediciones Municipales, ed. *La ciudad y su fundador* (PDF). p. 32. Arquivado dende o orixinal (PDF) o 03 de novembro de 2011. Consultado o 03 de agosto de 2013.
* Arte Gráfico Editorial Argentino, ed. (2006). *Argentina Pueblo a Pueblo* (Primeira ed.). p. 144. ISBN 978-950-782-732-7.
* Municipalidade de San Fernando del Valle de Catamarca. *Carta Orgánica Municipal*. p. 41. Arquivado dende o orixinal o 03 de novembro de 2011. Consultado o 03 de agosto de 2013.

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***San Fernando del Valle de Catamarca*** |

* Sitio web da Municipalidade de San Fernando del Valle de Catamarca
* Coord. xeográficas e imaxes satélite

|  |  |
| --- | --- |
| Control de autoridades | 
* Wd: Q44162
* WorldCat
* VIAF: 133775604
* BNF: 12322802r
* BRE: 2051853
* EBID: ID
* GEC: 0016509
* GeoNames: 3837702
* GND: 4085180-1
* LCCN: n88202511
* MusicBrainz: ID
* TGN: 1019995
* Treccani: catamarca

 |